นายกฯ แจ้งผลหารือรัฐ-เอกชน เคาะร่วมจัดหาวัคซีนเพิ่มอีก 2-3 ยี่ห้อ รวม 35 ล้านโดส
นายกฯ แจ้งผลหารือรัฐ-เอกชน เคาะร่วมจัดหาวัคซีนเพิ่มอีก 2-3 ยี่ห้อ รวม 35 ล้านโดส 
นายกฯ แจ้งผลหารือรัฐ-เอกชน เคาะร่วมจัดหาวัคซีนเพิ่มอีก 2-3 ยี่ห้อ รวม 35 ล้านโดส
21 เม.ย. 2564

พล.อ.ประยุทธ์ จันทร์โอชา นายกรัฐมนตรี และรมว.กลาโหม โพสต์ข้อความผ่านเฟซบุ๊ก ประยุทธ์ จันทร์โอชา Prayut Chan-o-cha ระบุว่า คณะทำงานพิจารณาการจัดหาวัคซีนป้องกันโรคติดเชื้อไวรัสโคโรนา 2019 (โควิด-19) ประกอบด้วย คณะแพทย์ในกระทรวงสาธารณสุข องค์การเภสัชกรรม สำนักงานคณะกรรมการอาหารและยา และนายกสมาคมโรงพยาบาลเอกชน นำโดย นายแพทย์ ปิยะสกล สกลสัตยาทร ได้รายงานว่า จากการหารือทุกฝ่ายได้ข้อยุติว่าประเทศไทยจะจัดหาวัคซีนอีก 2-3 ยี่ห้อเพิ่มเติมอีกประมาณ 35 ล้านโดส นอกเหนือจากที่ดำเนินการไว้แล้วประมาณ 65 ล้านโดส ในจำนวน 35 ล้านโดส
ทั้งนี้ ภาคเอกชนนำโดยสภาหอการค้าไทยจะช่วยรัฐบาลจัดหาให้กับพนักงานลูกจ้างเองด้วย ประมาณ 10-15 ล้านโดส ซึ่งก็จะช่วยลดงบประมาณของรัฐบาลลงไปอีก สำหรับกระบวนการต่อไปให้เป็นหน้าที่ของหน่วยงานที่เกี่ยวข้องในการดำเนินการโดยเร่งด่วนและเป็นไปตามกฎหมายต่อไป
นอกจากนั้น ยังได้สั่งการให้วางแผนการกระจายและฉีดวัคซีนที่จัดหามาทั้งหมดให้เสร็จสิ้นภายในเดือน ธ.ค.64
